b"\n_START_ARTICLE_\nHabitatge al carrer Sant Francesc, 114\n_START_SECTION_\nDescripci\xc3\xb3\n_START_PARAGRAPH_\nEdificis civils. Tres cases entre mitgeres de les quals la central es troba molt deteriorada i les fels extrems estan reformades. Consten de planta baixa i dos pisos. Els pisos disminueixen la mida de les obertures amb l'al\xc3\xa7ada. A la planta s'obren portals rectangulars, alguns amb els brancals i llindes de pedra i un d'ells amb la llinda datada._NEWLINE_Al primer pis s'obren finestres rectangulars i al segon, seguint la mateixa tipologia, les obertures s\xc3\xb3n m\xc3\xa9s petites. La barbacana \xc3\xa9s formada per un r\xc3\xa0fec inclinat i colls de fusta._NEWLINE_L'estat de conservaci\xc3\xb3 \xc3\xa9s diferent.\n_START_SECTION_\nHist\xc3\xb2ria\n_START_PARAGRAPH_\nSembla que es tracta d'edificis originaris del segle XVIII com indica la llinda amb petites reformes als segles XIX i XX._NEWLINE_Est\xc3\xa0 situada a l'antic carrer que comunicava la ciutat de Vic amb el cam\xc3\xad de Barcelona, fins que al segle XIII Jaume I man\xc3\xa0 traslladar-lo al c/ Sant Pere._NEWLINE_L'extrem del carrer, al segle XVI, fou clausura del morbo i al segle XVII s'hi constru\xc3\xad un baluard defensiu. Al segle XIX es constru\xc3\xad l'esgl\xc3\xa9sia del Roser, i l'any 1863 hi hagu\xc3\xa9 un important aiguat que motiv\xc3\xa0 grans destrosses al carrer._NEWLINE_A mitjans de segle XX es va construir un nou pont sobre el Meder i la zona es va expandir."